*Projekts*

LATVIJAS REPUBLIKAS MINISTRU KABINETS

2019. gada \_\_\_. \_\_\_\_\_\_\_\_\_\_\_ Noteikumi Nr. \_\_

Rīgā (prot. Nr. §)

**Grozījumi Ministru kabineta 2016. gada 15. jūlija noteikumos Nr. 483 "Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 15. jūlija noteikumos Nr. 483 "Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi" (Latvijas Vēstnesis, 2016, 141., 184. nr.; 2017, 133. nr.; 2018, 206.  nr.) šādus grozījumus:

1. Izteikt 2.2. apakšpunktu šādā redakcijā:

"2.2. izglītības iestāde – izglītības iestāde, kura īsteno profesionālās vidējās izglītības programmas, kas dod iespēju iegūt trešā līmeņa profesionālo kvalifikāciju, arodizglītības programmas, kas dod iespēju iegūt otrā līmeņa profesionālo kvalifikāciju, un profesionālās pamatizglītības programmas, kas dod iespēju iegūt pirmā līmeņa profesionālo kvalifikāciju."

2. Izteikt 4. punktu šādā redakcijā:

"4. Specifiskā atbalsta mērķa grupa ir izglītības iestāžu izglītojamie, kas mācās profesionālās vidējās izglītības, arodizglītības un profesionālās pamatizglītības programmās."

3. Izteikt 6. punktu šādā redakcijā:

"6. Specifiskajam atbalstam un projekta īstenošanai pieejamais kopējais attiecināmais finansējums ir 15 598 062 *euro*, tai skaitā Eiropas Sociālā fonda finansējums 13 258 352 *euro* un valsts budžeta līdzfinansējums 2 339 710 *euro*."

4. Svītrot 7. punktu.

5. Aizstāt 8. punktā skaitli "85" ar skaitli "70".

6. Svītrot 11. punktu.

7. Aizstāt 21.3. apakšpunktā skaitli "25 671" ar skaitli "17 060".

8. Izteikt 25.2 apakšpunktu šādā redakcijā:

"25.2. kvalifikācijas prasībām atbilstošu praktisko mācību un mācību prakses īstenošana uzņēmumā vai sadarbībā ar uzņēmēju profesionālās vidējās izglītības, arodizglītības un profesionālās pamatizglītības programmu apguvē;".

9. Papildināt noteikumus ar 27.71 apakšpunktu šādā redakcijā:

"27.71 informatīvo kampaņu un mērķa grupas informēšanas un piesaistes pasākumu organizēšanas izmaksas šo noteikumu 25.4. apakšpunktā minētās atbalstāmas darbības īstenošanai;".

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē: Valsts sekretāre L. Lejiņa

Grīnbergs, 67047883

nauris.grinbergs@izm.gov.lv